অবশেষে থুমামাহ তার দেশ ইয়ামামায় ফিরে গেলেন। তিনি তার দেশের লোকদের নির্দেশ দিলেন, তারা যেন কোনো খাদ্যশস্য কুরাইশদের কাছে সরবরাহ না করে। এই বয়কট কাজে লাগল। ধীরে ধীরে এই বয়কটের প্রভাব মক্কায় পড়তে শুরু করল। অবশেষে এক কঠিন পরিস্থিতির তৈরি হলো। খাদ্যশস্যের দাম হু হু করে বাড়তে লাগল। অনাহারের পরিস্থিতি সৃষ্টি হলো মক্কায়। এতে কুরাইশদের মধ্যে মৃত্যুর ভয়ও সৃষ্টি হলো। তাই তারা মহানবী (সা)-এর কাছে চিঠি লিখল।